Novinky zo Zanzisan ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Leto s deťmi je krásne, no niekedy aj poriadne vyčerpávajúce.
Medzi balením desiat, výletmi, rozliatou limonádou, roztopenou zmrzlinou a nekonečným „mamíííí“, sa ti možno stáva, že na seba jednoducho zabudneš. Nechceš „makať“ ani trápiť telo nejakou diétou, nemáš kapacitu na veľké zmeny – a vieš čo? Ani nemusíš. Tvoja pohoda nezačína vo fitku, ale v malých každodenných gestách voči sebe samej. Práve preto sme pre teba pripravili minivýzvu, ktorá je príjemná, a pomôže ti užiť si zvyšok leta (nielen ho prežiť).
Vieš, že...?
…rodičia v dôsledku vyčerpania môžu zažívať chronickú únavu i pocity viny?
Kvalitatívna štúdia publikovaná vo Frontiers in Public Health (2024) ukázala, že vyčerpaní rodičia často pociťujú úplnú stratu kontroly vo všetkých oblastiach života, najmä v interakciách s deťmi. To vedie k pocitom viny, hanby a izolácii.
…až 65 % ľudí, ktorí sa starajú o druhých (vrátane rodičov), zažíva symptómy vyhorenia?
Štúdia ukázala, že väčšina ľudí, ktorí sa starajú o druhých pociťuje psychické aj fyzické vyčerpanie. To môže viesť k úzkosti, strate energie a vnútornému odpojeniu sa od seba. Tento stav sa často maskuje úsmevom a výkonom, no vo vnútri sa hromadí napätie.
Každý deň jeden malý čin, ktorý ti pripomenie, že aj ty si dôležitá. Nie preto, čo robíš pre druhých, ale preto, kým si. Máme pre teba
7-dňovú výzvu, v ktorej každý deň venuješ 7 minút sama sebe.
A tu je tvoj „plán“ na najbližších 7 dní:
Deň 1 – Daj si kompliment
Čo máš urobiť: Nájdi na sebe jednu vec, ktorú naozaj oceňuješ, napríklad svoju trpezlivosť, zvládnutie ťažkého dňa alebo to, že sa snažíš, aby nikto nebol hladný. Povedz si to nahlas alebo si to napíš. Prečo: Mnohé ženy sú voči sebe kritické a zabúdajú sa pochváliť a oceniť. Kompliment podporuje sebavedomie a mení vnútorný dialóg z „nie som dosť“ na „robím, čo môžem, a to je dosť“.
Deň 2 – Urob si kávu/čas a chvíľu len tak buď
Čo máš urobiť: Sadni si a urob si kávu, čaj alebo len vypi jeden pohár čistej vody – bez mobilu, bez multitaskingu. Len chvíľa ticha pre teba. Prečo: Hydratácia zlepšuje náladu, energiu aj schopnosť sústrediť sa. Tvoj obľúbený nápoj ti zlepší náladu. Navyše, chvíľa ticha počas dňa ti pomôže uvoľniť myseľ a znížiť stres.
Deň 3 – Natiahni sa na pár minút
Čo máš urobiť: Daj si jednoduchý strečing, aj len 5-7 minút stačí. Zameraj sa na krk, chrbát, ramená a nohy. Nemusíš cvičiť, stačí sa vedome ponaťahovať. Prečo: Sedavý režim alebo celodenné behanie za deťmi spôsobuje stuhnutosť a napätie v tele. Vedomý pohyb uvoľní telo a pomôže ti cítiť sa lepšie aj psychicky.
Deň 4 – Urob niečo len pre seba
Čo máš urobiť: Dopraj si 7 minút na činnosť, ktorá teší iba teba, či už je to čítanie, káva na terase, krátka prechádzka, obľúbený podcast. Prečo: Ak celý deň patrí len iným, začneš sa cítiť frustrovane a neviditeľne. Pár minút pre seba obnoví tvoju energiu aj chuť byť tu pre ostatných.
Deň 5 – Napíš si vetu, ktorú potrebuješ počuť
Čo máš urobiť: Zamysli sa, čo by si dnes potrebovala počuť od blízkej osoby, napríklad „Robíš to skvele“ alebo „Máš právo cítiť sa unavene“. Túto vetu si napíš na papier a prilep ju na miesto, kde ju uvidíš. Prečo: Podporu zvonku nemáš vždy po ruke, ale vieš si ju dať sama. Vnútorné povzbudenie ti môže zdvihnúť náladu v nečakanom momente.
Deň 6 – Dopraj si výživné a chutné jedlo
Čo máš urobiť: Priprav si tanier, ktorý bude nielen chutný, ale aj farebný a výživný. Sadni si a zjedz ho v pokoji, nie postojačky ani v zhone. Prečo: Často dojedáme zvyšky po deťoch alebo jeme rýchlo. Vedomé jedenie ti pripomenie, že tvoje telo si zaslúži starostlivosť a dobré jedlo, nie len to „čo doma zvýšilo“.
Deň 7 – Choď spať o niečo skôr
Čo máš urobiť: Aspoň jeden večer skús vypnúť všetko skôr než zvyčajne, aj pár minút sa počíta. Zhasni svetlá a ľahni si bez výčitiek. Prečo: Spánok má zásadný vplyv na tvoju náladu, energiu, hormóny aj zvládanie stresu. Kratší, ale kvalitnejší spánok je často efektívnejší než ponocovanie.
Víkend v zdravom životnom štýle
Precvič si doma za 10 min celé telo
Margarétka pre teba pripravili tréning na pevný a guľatý zadok 🍑 1. HIP THRUST > 4x10 opakovaní 2. RDL > 4x10 opakovaní 3. LEGPRESS > 3x8 opakovaní, každá noha 4. KICK BACK > 3x8 opakovaní, každá noha
IDEM NA TO
Zdravý obed do 30 minút
Tento grécky kuskusový šalát 🥒🍅 je ideálny na leto a rozhodne si ho zamiluješ!
PREJSŤ NA RECEPT
TIP pre mlsné jazýčky
Chrumkavá domáca granola 🥥🌰ideálna napríklad do jogurtu či smoothie bowl, 😍 Pár ingrediencií, ktoré stačí poriadne premiešať a piecť pri 180 stupňoch cca 20-25 minút. Hotovo!"
PREJSŤ NA RECEPT
Čo si tento víkend prečítať?
Dr. Merijn van de Laar, psychológ a vedec zaoberajúci sa spánkom, v tejto prepracovanej knihe Pravda o spánku predstavuje výsledky podrobného výskumu spánkových návykov moderného človeka aj našich pravekých predkov. Dozvieš sa, čo spánku prospieva a čo mu škodí, ako môžeš zlepšiť jeho efektivitu, prečítaš si zhrnutie najnovších štúdií a oboznámiš sa aj so špecifickými problémami spojenými so spánkom.
Máš na čítanie len pár minút? Voda tvorí takmer 70 % nášho tela a je základom každého jedného procesu, ktorý v ňom prebieha – od trávenia, cez detoxikáciu pečeňou, až po reguláciu telesnej teploty. Napriek tomu mnohí z nás stále podceňujú pitný režim, nahrádzajú čistú vodu sladenými nápojmi alebo pijú len vtedy, keď už cítia smäd. No smäd je v skutočnosti signál, že naše telo už je mierne dehydrované. V iac sa dozvieš v článku Prečo je pitný režim dôležitý? Tu sú fakty!.
Čo si pozrieť alebo vypočuť?
Elektrolyty sú nevyhnutné pre rovnováhu, výkon a zdravie – najmä v horúčavách alebo pri pohybe. 💪🏼🥵 Rovnováha je kľúč – počúvaj svoje telo. Toto si o elektrolytoch možno nevedela. 👀
POZRIEŤ SI PRÍSPEVOK
Kam tento víkend vyraziť za zdravým životným štýlom?
Majstrovstvá Európy v hode frisbee 9.8.2025 Chceš sa inšpirovať alebo len stráviť deň vo svete športovcov? Príď na Majstrovstvá Európy v hode frisbee, ktoré prebehnú na prírodných trávnatých ihriskách v športovom areáli Slávia Trnava. Tohto športového podujatia sa zúčastní 18 národných tímov.
POZRIEŤ UDALOSŤ
Čo je nové v Zanzisan?
Na našom blogu tiež pribudol nový článok Pečené bataty na hubách: Skvelý obed plný živín
Ako sa ti páčil tento newsletter?
Vyplň kratučký 2-minútový dotazník a získaj ZDARMA mini výzvu Nebuď smädná. Hydratuj. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoj Zanzisan (bývalá Fitlavia) :)
Tento e-mail bol odoslaný na adresu xxx@ureader.com. Odosielateľom je Zanzisan (bývalá Fitlavia), redakcia@zanzisan.sk.
Tento email ti prišiel preto, lebo si naskočil/a na našu vlnu radostnej premeny, miluješ zdravý životný štýl, chceš sa hýbať a zdravo jesť. Z odberu sa môžeš kedykoľvek odhlásiť.